CELEX: 62009CN0258
Language: et
Date: 2009-07-10 00:00:00
Title: Kohtuasi C-258/09: 10. juulil 2009 esitatud hagi — Euroopa Ühenduste Komisjon versus Belgia Kuningriik

12.9.2009   
            
            
               ET
            
            
               Euroopa Liidu Teataja
            
            
               C 220/23
            
         10. juulil 2009 esitatud hagi — Euroopa Ühenduste Komisjon versus Belgia Kuningriik
   (Kohtuasi C-258/09)
   2009/C 220/47
   Kohtumenetluse keel: prantsuse
   
      Pooled
   
   
      Hageja: Euroopa Ühenduste Komisjon (esindajad: A. Alcover San Pedro ja A. Marghelis)
   
      Kostja: Belgia Kuningriik
   
      Hageja nõuded
   
   
               —
            
            
               Tuvastada, et kuna Belgia Kuningriik andis Valloonia piirkonnas loa olemasolevate käitiste toimimiseks, mis ei ole vastavuses Euroopa Parlamendi ja nõukogu direktiivi 2008/1/EÜ (1) saastuse kompleksse vältimise ja kontrolli kohta artiklite 3, 7, 9, 10 ja 13, artikli 14 punktide a ja b ning artikli 15 lõike 2 nõuetega, ning seda hoolimata nimetatud direktiivi artikli 5 lõikes 1 ettenähtud 30. oktoobri 2007. aasta kuupäeva möödumisest, siis on Belgia Kuningriik rikkunud sellest direktiivist tulenevaid kohustusi;
            
         
               —
            
            
               mõista kohtukulud välja Belgia Kuningriigilt.
            
         
      Väited ja peamised argumendid
   
   Tähtaeg selliste olemasolevate käitiste vastavusse viimiseks, millel on mõju heidetele õhku, vette või pinnasesse ja saastusele, möödus vastavalt direktiivi 2008/1/EÜ artikli 5 lõikele 1 30. oktoobril 2007. Käesoleva hagi esitamise kuupäeval ei olnud hageja võtnud kõiki vajalikke meetmeid selle nõude täitmiseks Valloonia piirkonnas või vähemalt ei olnud komisjoni neist teavitanud.
   
      (1)  ELT L 24, lk 8.